HANKE OSA II TEHNILINE KIRJELDUS

Lisa 1 Hanke osa 2 tehniline kirjeldus: Selli-Sillaotsa varjualuse remonttööd

1. Tööde loetelu ja tehniline info:
   1. Tööde asukoht: Selli-Sillaotsa õpperaja varjualuse (RMK kinnistu Alam-Pedja looduskaitseala 105, 38301:001:0004), Valmaotsa küla, Tartu vald, Tartumaa, remonttööd.
   2. Tööde mahtu kuulub õpperaja parklas 2 asuva varjualuse katuse vahetus – kelpkatus, orienteeruv pindala 30m2. Materjaliks bituumenruberoid.
   3. Tööde käigus vahetatakse varjualuse amortiseerunud laastukatus.
   4. Vana katus lammutatakse ja utiliseeritakse. Katus kaetakse bituumensindliga. Tööde maksumus peab sisaldama mh ka kõiki materjalide ning materjalide, seadmete, tööjõu ja transpordikulu rekonstrueeritavale objektile, vajalikke lammutustöid ja utiliseerimist.
   5. Remonttööde täpsema mahu ja kirjelduse hindamiseks on kohustuslik objektiga eelnevalt kohapeal tutvumine. Juhendatud tutvumine toimub hankija määratud aegadel, erandina kokkuleppel muul ajal: 02.10.2024 a, algusega kell 14.00, eelnevalt registreeruda RMK külastuskorraldusosakond, tel 516 9845, Malle Oras.
   6. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.
   7. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.
   8. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).
   9. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juhi), kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või "Ehitusinsener, tase 6" või sellega samaväärne või kõrgem kutsekvalifikatsioon.
   10. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat. Jäätmekäitlus peab toimuma vastavalt alal kehtivate õigusaktide sätetele, mh Jäätmeseadusele.
   11. Tööde teostamine toimub Alam-Pedja looduskaitsealal, Laeva sihtkaitsevööndis ja sellest tulenevalt tuleb arvestada looduskaitseseaduse ning Alam-Pedja looduskaitseala kaitse-eeskirjast tulenevate piirangutega. Töövõtja vastutab looduskeskkonna kaitse eest ehitusplatsil ja peab täitma kaitseala valitseja - Keskkonnaameti, volitatud esindajate nõudeid.
   12. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.
   13. Ehitus- ja hooldustööde käigus tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.
   14. Hankeleping sõlmitakse esimesel võimalusel olenevalt hankemenetluse kulgemisest. Tööde teostamise tähtaeg on 20.12.2024. Lepingu kehtivuse lõpptähtaeg on 20.01.2025.
   15. Töödele on nõutav garantii kestvusega 2 aastat.
   16. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida tellija esialgsete ehitustööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.

Lisad:

Lisa 1-1 Külastusobjekti kaitseväärtuste väljavõte

Lisa 1-2 Fotod olemasolevast olukorrast

Lisa 1-3 Asukoha skeem