HANKE OSA I TEHNILINE KIRJELDUS

Lisa 1 Hanke osa 1 tehniline kirjeldus: Soontaga metsamaja remontööd

1. Tööde loetelu ja tehniline info.
   1. Tööde asukoht: Soontaga metsamaja (RMK kinnistu Saeveski, 60802:001:0314), Soontaga küla, Tõrva vald, Valgamaa, remonttööd.
   2. Tööde mahtu kuuluvad alljärgnevad tööd: olemasoleva terrassi, rõdu ja trepi lammutamine ja utiliseerimine, käesolevas tehnilises kirjelduses toodud hoone elementide uuendamine, materjalid ning materjalide, seadmete ja tööjõu transport rekonstrueeritavale objektile.

1.2.1. Maja esimese korruse terrasside remonttööd. Terrassi mõõdud – 1,3x10m ja 1,5x6m (kokku ca 22 m2). Terrass tuleb koos alustalade ja käsipuude/piiretega ja lammutada ja rajada uus. Laudiseks kasutada terrassilauda 28x120 mm. Terrassi algusesse (terrassiga samasse tasapinda) paigaldada metallist rest 50x100 cm (kastiga, jalgade puhastamiseks). Piirdete/käsipuudena kasutada pinnuvaba sügavimmutatud okaspuu saematerjali (postid, käsipuu+2 horisontaalset piirdelauda, samas toonis terrassilauaga, värvus kooskõlastada tellijaga).

1.2.2. II korrusele viiva trepi remonttööd. Olemasolev trepp lammutada ja asendada kuumtsingitud metallist trepiga (laius 100 cm, 13 astet). Trepi II korruse ukse ette paigaldada kuumtsingitud platvorm 100x120 cm koos piirdega (käsipuu puidust). Platvorm kinnitada seinale ja metall-postidega maapinnale (ehitada betoonvundament).

1.2.3. II korruse rõdu remonttööd. Olemasolev rõdu põrand (2,5x6,8m, 17 m2) koos käsipuude/piiretega lammutada. Uue terrassilaua 28x120 mm (samas toonis I korruse lauaga) alla paigaldada OSB-plaat, millele veekindel kate. Piirete/käsipuudena kasutada pinnuvaba sügavimmutatud okaspuu saematerjali (postid, käsipuu+2 horisontaalset piirdelauda, samas toonis terrassilauaga).

1.2.4. Vahetada välja hoone 4 välisust (lukkudega) - 90x205cm 2 tk, 85x205 cm 2 tk, kõik puidust ja 2 sauna siseust 85 x 205 cm 2 tk, puidust.

1.3. Tööde käigus: remonditakse metsamaja amortiseerunud osad vastavalt käesolevale tööde kirjeldusele. Remonttööde täpsema mahu ja kirjelduse hindamiseks on kohustuslik objektiga eelnevalt kohapeal tutvumine. Juhendatud tutvumine toimub hankija määratud aegadel, erandina kokkuleppel muul ajal: 03.10.2024 a, algusega kell 11.00, eelnevalt registreeruda RMK külastuskorraldusosakond, tel 516 9845, Malle Oras.

1.3.1. Hankija vormistab objektiga juhendatud tutvumisel pakkuja registreerimise ja väljastab pakkujale objektiga tutvumise kohta tõendi. Kui pakkujat esindab tutvumisel volitatud esindaja, palume esitada volikiri.

1.3.2. Juhul kui pakkuja ei ole osalenud objektiga juhendatud tutvumisel, jätab hankija pakkumuse läbi vaatamata.

1.3.3. Objektiga tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada riigihangete registri kaudu ja neile vastatakse riigihangete registri kaudu (https://riigihanked.riik.ee ).

1.4. Pakkuja peab ehitustööde teostamisel kogu lepinguperioodi jooksul kaasama vastutava isiku (ehitustööde juhi), kes peab omama vähemalt järgmist kutsekvalifikatsiooni: „Ehitusjuht, tase 6“ või sellega samaväärne või kõrgem kutsekvalifikatsioon või "Ehitusinsener, tase 6" või sellega samaväärne või kõrgem kutsekvalifikatsioon.

1.5. Tööde teostaja on kohustatud igapäevaselt kogu ehitusperioodi vältel peale tööde lõppu ja enne tööde üleandmist heakorrastama kogu rekonstrueeritava objekti ümbruse kõigist tööjääkidest ning tagama ehitustööde jooksul külastajate ohutuse, piirates vajadusel ligipääsu ehituses olevale objekti osale, teavitades sellest ette tellijat. Jäätmekäitlus peab toimuma vastavalt alal kehtivate õigusaktide sätetele, mh Jäätmeseadusele.

1.6. Tööde teostamine toimub Soontaga looduskaitsealal, Soontaga piiranguvööndis ja sellest tulenevalt tuleb arvestada looduskaitseseaduse ning Soontaga looduskaitseala kaitse-eeskirjast tulenevate piirangutega. Töövõtja vastutab looduskeskkonna kaitse eest ehitusplatsil ja peab täitma kaitseala valitseja - Keskkonnaameti, volitatud esindajate nõudeid. Tööde teostamise aeg tuleb taasesitamist võimaldaval viisil kooskõlastada Keskkonnaameti ning tellija esindajaga. Ehitustööde algusest teavitada tellijat ja Keskkonnaametit.

1.7. Keskkonnakaitse eest ehitusplatsil ja sellega vahetult piirnevatel aladel vastutab töövõtja vastavalt Eesti Vabariigis kehtivatele õigusaktidele ja nõuetele ning tellija poolt esitatud juhistele. Töövõtja vastutab kõikide ehitustegevuse käigus tekitatud kahjustuste, ka tööalast väljaspool olevate eest. Töövõtja on kohustatud omal kulul likvideerima kõik ehitusaegsed kahjustused. Tekkinud kahjustused alal likvideeritakse lähtuvalt konkreetsest juhtumist kooskõlastades tegevuse tellija ning vajadusel Keskkonnaametiga.

1.8. Ette nähtud tööd tuleb teostada viisil, mis tööala ning selle ümbruse pinnast ja taimkatet võimalikult vähe kahjustaks (mh tallamine). Kasutatavad mehhanismid ja tööde teostamise tehnoloogia peab olema valitud nii, et ei vigastataks alal kasvavaid puid. Ohu korral ehitustööde käigus puutüvesid mehaaniliselt vigastada, tuleb puutüvede kaitse näha ette vastavalt standardile EVS 939- 3:2020 Puittaimed haljastuses, osa 3: Ehitusaegne puude kaitse või muul viisil, mis tagab puude kaitse juhuslike vigastuste eest. Pärast ehitustööde lõppu kaitselahendid eemaldada.

1.9. Võimalikult palju vältida transpordivahendi rööbaste tekkimist varustusteedel (võimalusel transportida materjal vihmavabal perioodil, kui maapind on tahenenud); võimalikud mootorsõidukite rööpad varustusteedel tuleb tasandada. Võimalikud kahjustused likvideeritakse lähtuvalt konkreetsest juhtumist kooskõlastades tellija ja vajadusel Keskkonnaametiga.

1.10. Ehitus- ja hooldustööde käigus tuleb kasutada mehhanisme ja tehnoloogiaid, mis välistavad kütte- ja määrdeainete vm keskkonnareostust tekitavate ainete sattumise pinnasesse ja taimestikule.

1.11. Hankeleping sõlmitakse esimesel võimalusel olenevalt hankemenetluse kulgemisest. Tööde teostamise tähtaeg on 20.12.2024. Lepingu kehtivuse lõpptähtaeg on 20.01.2025.

1.12. Töödele on nõutav garantii kestvusega 2 aastat.

1.13. Tellija reserv on kuni kümme protsenti (10%) hankelepingu kogumaksumusest (pakkumuse hinnatavast kogumaksumusest), mis võib tellija äranägemisel lisanduda hankelepingu kogumaksumusele ehitustööde teostamise käigus. Reservi kasutatakse üksnes juhul, kui ilmneb võrreldes hankega tellitud ehitustöödega selliste täiendavate ehitustööde tellimise või töömahtude suurendamise vajadus, mida tellija esialgsete ehitustööde tellimisel ette ei näinud. Reservi kasutamise üle otsustab tellija töövõtja ettepanekul või iseseisvalt.

Lisad:

Lisa 1-1 Külastusobjekti kaitseväärtuste väljavõte

Lisa 1-2 Asukoha skeem

Lisa 1-3 Foto trepist ja terrassist